7* C. PLINII HIST. NAT. LIB. XXXV. 



Terrae varietates. De pulvere puteolano. Quae in lapidem 

 vertitur. 



XLVII. i3. Verum et ipsius terrae sunt alia com- 

 menta. Quis enim satis miretur pessimam ejus partem, 

 ideoque pulverem appellatum in puteolanis collibus , 

 opponi maris fluctibus : mersumque protinus fieri lapi- 

 dem unum inexpugnabilem undis, et fortiorem quotidie, 

 utique si cumano misceatur caemento? 



Eadem est terrae natura et in cyzicena regione : sed 

 ibi non pulvis , verum ipsa terra qualibet magnitudine 

 excisa, et demersa in mare, lapidea extrahitur. Hoc idem 

 circa Cassandriam produnt fieri : et in fonte gnidio 

 dulci , intra octo menses terram lapidescere. Ab Oropo 

 quidem Aulida usque quidquid terrae adtingitur mari, 

 mutatur in saxa. Non multum a pulvere puteolano distat 

 e Nilo arena tenuissima sui parte ,\ non ad sustinenda 

 maria fluctusque frangendos, sed ad debellanda corpora 

 palaestrae studiis. Inde certe Patrobio, Neronis principis 

 liberto , advehebatur. Quin et Leonnato , et Cratero , ac 

 Meleagro lexandri Magni ducibus sabulum hoc portari 

 cum reliquis militaribus commerciis reperio. Plura de 

 hac parte non sum dicturus,on hercules magis, quam 

 de terrae usu in ceromatis, quibus exercendo juventus 

 nostra corpora , vires animorum perdidit. 



